CELEX: 32016R0302
Language: sl
Date: 2016-02-25 00:00:00
Title: Izvedbena uredba Komisije (EU) 2016/302 z dne 25. februarja 2016 o uvrstitvi določenega blaga v kombinirano nomenklaturo

4.3.2016   
            
            
               SL
            
            
               Uradni list Evropske unije
            
            
               L 58/21
            
         IZVEDBENA UREDBA KOMISIJE (EU) 2016/302
   z dne 25. februarja 2016
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. februarja 2016
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek v obliki plastične risalne plošče, ki meri približno 31 cm × 32 cm, z večslojno svetlo plastično magnetno površino za risanje in brisanje. Površina risalne plošče je obdana s plastičnim okvirjem in nanj pritrjena.
                  Na ploščo je z vrvico pritrjeno pisalo za risanje iz plastičnih mas s kovinsko konico, s katerim je s pritiskom ob površino zaradi njenih magnetnih lastnosti mogoče risati slike, črke itd. V plastični okvir so ohlapno vstavljeni štirje majhni magnetni žigi iz plastičnih mas, s katerimi je na površino mogoče odtisniti simbole.
                  Brisanje je možno z dvigom zgornjega sloja plastične mase; mehanizem za dvig zgornjega sloja je vgrajen pri dnu risalne plošče in prekine magnetni učinek.
                  Ta izdelek je zasnovan za otroško igro.
                  (glej sliko) (1)
                  
               
               
                  9503 00 95
               
               
                  Uvrstitev opredeljujejo splošna pravila 1, 3(a), 3(b) in 6 za razlago kombinirane nomenklature ter besedilo oznak KN 9503 00 in 9503 00 95.
                  Uvrstitev med tablice in table za pisanje ali risanje pod tarifno številko 9610 je izključena, ker izdelek ni namenjen pisanju ali risanju s pisali iz skrilavcev, kredami, flomastri in označevalci s konico iz polsti ali vlaken (glej tudi pojasnjevalne opombe harmoniziranega sistema k tarifni številki 9610).
                  Izdelek ima značilnosti igrač iz tarifne številke 9503. Ker tarifna številka 9503 vsebuje najpodrobnejši opis, je uvrstitev pod tarifno številko 3926 med druge proizvode iz plastičnih mas prav tako izključena.
                  Izdelek je sestavljen izdelek v smislu splošnega pravila za razlago kombinirane nomenklature 3(b). Sestavljen je iz plastičnih mas in magnetne površine, ki skupaj tvorijo celoto (glej tudi odstavek IX pojasnjevalnih opomb harmoniziranega sistema k splošnemu pravilu za razlago kombinirane nomenklature 3(b)).
                  Okvir in površina sta izdelana iz plastičnih mas. Prevladujejo plastični sestavni deli, ki dajejo izdelku njegov bistven značaj v smislu splošnega pravila za razlago kombinirane nomenklature 3(b).
                  Izdelek je zato treba uvrstiti pod oznako KN 9503 00 95 kot druge igrače iz plastičnih mas.
               
            
         (1)  Slika je zgolj informativne narave.